stanford-oval/wikipedia huggingface dataset:
SKA-1946

| SKA-1946 |
| --- | --- |
Perustettu:  2009
Kaupunki:  Pietari
Kotiareena:  Yubileiny Arena/Jubilee Arena
Sarja:  MHL
Konferenssi:  Läntinen
Päävalmentaja:  Albert Leshchyov 
Kapteeni:  Artyom Gradovich 
Yhteistyöseurat:  SKA Pietari SKA-Neva SKA-Varyagi
Hopeaa:  2015, 2018
Infobox OKVirheellinen NIMI-arvo: 
SKA-1946 on Venäläinen jääkiekkojoukkue, jonka kotikaupunki on Pietari. SKA-1946 pelaa MHL-Liigassa.
SKA

| SKA> Σιδηροδρομικό Κέντρο Αχαρνών |
| --- | --- |
 SKA:n asema.
Perustiedot
Rataosa:  Pireus–Platý Aerodrómio–Kiáto
Sijainti:  38°03′59″N, 23°44′12″E
Kunta:  Acharnés, Itä-Attika, Attika
Valtio:   Kreikka
Avattu:  2011
Liikenne
Liikennöitsijä(t):  TrainOSE
Paikallisjunat:   Proastiakós 1  Proastiakós 2  Proastiakós 3
Asemarakennus
Tyyppi:  maanpäällinen asema
SKA eli Acharnéen rautatiekeskus (kreik. Σιδηροδρομικό Κέντρο Αχαρνών, Sidirodromikó Kéntro Acharnón) on rautatieasema Acharnéen kaupungissa Ateenan metropolialueen pohjoisosassa Kreikassa. Se on Kreikan rautatieliikenteen keskeisimpiä solmukohtia, ja siinä risteävät Pireus–Platý-rata sekä Aerodrómio (Ateenan lentoasema) – Kiáto -rata.
Asema otettiin käyttöön huhtikuussa 2011. Asemaa käyttävät sekä TrainOSE:n kaukojunat, kuten Ateena–Thessaloniki-juna, että Ateenan proastiakós-paikallisjunien Linja 1, Linja 2 ja Linja 3. Asema toimii vaihtoasemana esimerkiksi vaihdettaessa Ateenan lentoasemalta kaukojuniin.
Asema sijaitsee noin kaksi kilometriä etelään Acharnéen keskustasta ja noin kymmenen kilometriä pohjoiseen Ateenan keskustasta.
Rusohapero

| Rusohapero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  rosea
Kaksiosainen nimi
 Russula rosea  Pers. 
Synonyymit
 Russula lepida 
 Euroopan maat, joissa lajia tavataan
Katso myös
   Rusohapero Wikispeciesissä   Rusohapero Commonsissa 
Infobox OKNimi-testi OK: 
Rusohapero (Russula rosea syn. Russula lepida) on kupera- tai laakealakkinen punainen haperolaji. Sienen lakin keskusta on kermanvärinen. Lakin leveys on 5–15 senttimetriä. Jalka on 3–10 senttimetriä pitkä, valkoinen tai punahäiveinen. Lisäksi se on hauras sekä ylhäältä jauheinen. Heltat ovat vaalean kermanväriset ja itiöpöly on vaalean kellertävää. Malto on valkoista ja kovaa. Maku on kirpeä. Hapero on syötävä, mutta se tulee esikäsitellä keittämällä. Se kasvaa harvinaisena Etelä-Suomen lehtimetsissä ja lehdoissa tammen seurassa. Rusohaperon kasvuaika on elokuusta lokakuuhun.
Rusohapero on luokiteltu Suomessa silmälläpidettäväksi lajiksi.
Aiheesta muualla

Laji.fi: Rusohapero
Saguachen piirikunta

Saguachen piirikunta (engl. Saguache County) on Yhdysvaltojen Coloradon osavaltiossa sijaitseva piirikunta. Sen väkiluku oli 6 824 vuonna 2019. Piirikunnan hallintokeskus on Saguachen kaupunki. Piirikunta on perustettu 29. joulukuuta 1866.
Aiheesta muualla

Kuvia tai muita tiedostoja aiheesta Saguachen piirikunta Wikimedia Commonsissa
Rutajärvi

Rutajärvi-nimisiä järviä on Suomessa seitsemän. Lisäksi on Rutajärvi-niminen kulmakunta Hausjärvellä.
Vesistöjä

Rutajärvi, järvi Hausjärvellä
Rutajärvi, järvi Joutsassa Leivonmäen kansallispuiston vieressä
Sorsanselkä–Keskinenvesi, viereinen järvi Joutsassa, jota kutsutaan usein myös Rutajärveksi
Rutajärvi, järvi Kangasalla ja Lempäälässä
Rutajärvi, järvi Kangasniemellä
Rutajärvi, järvi Posiolla
Rutajärvi, eteläisempi kahdesta samannimisestä järvistä Orivedellä
Rutajärvi, pohjoisempi kahdesta samannimisestä järvestä Orivedellä
Rutajärvi, järvi Urjalassa
Kylät tai kulmakunnat

Rutajärvi, kulmakunta Hausjärvellä
SU-122

SU-122 Kubinkan panssarimuseossa.
SU-122 on neuvostoliittolainen toisen maailmansodan aikainen rynnäkkötykki. Vaunu perustuu T-34:n runkoon, johon on asennettu 122 millimetrin M-30S-haupitsi. Sitä käytettiin rynnäkkötykkinä tukemaan jalkaväkeä, erityisesti bunkkereiden ja linnoitusten tuhoamiseen ja tykistön epäsuoraan tuleen. Vaunua käytettiin myös tarpeen mukaan panssarintorjuntaan, mihin se ei ollut soveltuva tulinopeuden ja tykin heikon tarkkuuden vuoksi. Moniin muihin neuvostoliittolaisiin vaunuihin verrattuna valmistusmäärä jäi suhteellisen alhaiseksi, 1 150 vaunuun.
Kehitys

Vaunun kehitys alkoi keväällä 1942, kun suunnittelutoimistoja käskettiin tutkimaan 76 millimetrin, 122 millimetrin ja 152 millimetrin tykkien sijoitusta liikkuvalle alustalle Saksan rynnäkkötykkien innoittamana. Fjodor Petrovin kehittämä 122 millimetrin, vuosimallin 1938 M-30 katsottiin suurimmaksi sopivaksi keskiraskaan vaunun alustalle.
Tykki asennettiin aluksi sotasaaliksi saatujen saksalaisten Sturmgeschütz III -rynnäkkötykkien runkoihin. Syntynyt vaunu tunnettiin nimellä SG-122. Näitä valmistui 10 kappaletta. Vaunujen huolto oli mahdotonta puuttuvien varaosien vuoksi. Uralmašin pääinsinöörit N. Kurin ja G. Ksjunin olivat kehittäneet 76 millimetrin tykillä varustetun tornittoman version T-34-vaunusta, johon 122 millimetrin tykki sovitettiin. Prototyyppi U-35 valmistui kesällä 1942. Testien ja korjausten jälkeen se hyväksyttiin käyttöön.
Tykin koro oli korkeintaan 26 astetta tilan puutteen vuoksi ja miehistötila oli heikosti tuuletettu ruutikaasujen poistoa ajatellen. 122 millimetrin M-30S-haupitsi oli kömpelö, ja sen käsittely vaati kolme miehistönjäsentä, mukaan lukien komentajan panoksen.
SU-122:n pohjalta kehitettiin SU-85- ja SU-100-vaunut panssarintorjuntaan.
Aiheesta muualla

Kuvia tai muita tiedostoja aiheesta SU-122 Wikimedia Commonsissa
Saburō Shinosaki

| Henkilötiedot |
| --- | --- | --- |
Koko nimi: Saburō Shinosaki
Syntymäaika: 
Syntymäpaikka: Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Keio BRB |  |
Maajoukkue
| 1940 | Japani | 1 (0) |
Saburō Shinosaki (jap. 篠崎 三郎, Shinosaki Saburō) oli japanilainen jalkapalloilija.
Jalkapallomaajoukkue

Shinosaki debytoi Japanin maajoukkueessa kesäkuussa 1940.
Aiheesta muualla

National Football Teams
Solteq

| Solteq Oyj |
| --- | --- |

Yritysmuoto:  Julkinen osakeyhtiö
Osake:  OMXH: SOLTEQ
Markkina-arvo:   90,8 milj. euroa (31.12.2021)
Perustettu:  1982
Perustaja:  Ali Saadetdin ja Seppo Aalto
Toimitusjohtaja:  Aarne Aktan
Puheenjohtaja:  Markku Pietilä
Kotipaikka:  Vantaa, Suomi
Toiminta-alue:  Suomi, Ruotsi, Norja, Tanska, Puola ja Iso-Britannia
Toimiala:  digitaalisen liiketoiminnan ratkaisut
Tuotteet:  ohjelmistot ja asiantuntijapalvelut
Liikevaihto:  69,1 milj. euroa (2021) 
Liikevoitto:  7,1 milj. euroa (2021)
Henkilöstö:  koko konsernissa 650 (2022)
Tytäryhtiöt:  Tytäryhtiöt Ruotsissa, Norjassa, Tanskassa, Puolassa ja Isossa-Britanniassa
Omistaja:  Kolme suurinta: Sentica Partners, Profiz Business Solution ja Elo (05/2019)
Kotisivu:  www.solteq.com
Infobox OKVirheellinen NIMI-arvo: 
Solteq Oyj on pohjoismainen ohjelmistokonserni, joka on erikoistunut liiketoiminnan digitalisaatioon sekä toimialakohtaisiin ohjelmistoihin. Solteqin asiakkaat toimivat muun muassa kaupan alalla, teollisuudessa, energia- ja palvelualalla. Yrityksellä on toimipisteitä Suomen lisäksi Ruotsissa, Norjassa, Tanskassa, Puolassa ja Isossa-Britanniassa.
Historia > Tampereen Tiedonhallinta (1982-1999)

Tampereen Tiedonhallinta perustettiin vuonna 1982. Yritystä olivat perustamassa Ali Saadetdin ja Seppo Aalto, jotka tekivät yrityksessä pitkän uran, ja jättivät johtotehtävänsä vasta syksyllä 2015. Yritys listautui Helsingin pörssiin syyskuussa 1999.
Historia > Solteq Oyj (2000–2009)

TH Tiedonhallinta Oyj muutti nimensä Solteq Oyj:ksi vuonna 2000.
Vuonna 2001 toimitusjohtaja Ali Saadetd siirtyi hallituksen puheenjohtajaksi ja hänen seuraajakseen valittiin Jorma Hänninen, joka oli toiminut toimitusjohtajana Yliopistopainossa ja Unicissa.
Vuonna 2002 Solteqin liikevaihdosta 60 prosesenttia tuli palveluista, loput ohjelmistotuotteista. Yhtiön asiakkaat olivat kaupan alan yhtiöitä ja esimerkiksi autokaupan tietojärjestelmistä yhtiöllä oli noin 50 prosentin markkinaosuus. Solteqilla oli asiakkaita myös teollisuudessa, se toimitti metsä- ja puuteollisuuden yhtiöille tietojärjestelmiä. Yhtiön kymmenen suurinta omistajaa olivat pääasiassa yksityishenkilöitä ja yrityksen toimitusjohtajana toimi Jorma Hänninen.
Vuonna 2006 Jorma Hännisen seuraajana yhtiön toimitusjohtajana aloitti Hannu Ahola. Solteq osti Artekus Oy:n.
Historia > Solteq Oyj (2010–2019)

Solteq osti maaliskuussa 2012 ohjelmistoyhtiö Aldata Solution Finlandin koko osakekannan. Kaupan myötä Solteq aloitti Aldata-konsernin tuotteiden (myymäläohjelmistot kuten kaupan kassatoiminnot ja taustatoiminnot kuten tavaraliikenne) jälleenmyynnin Suomessa ja maan lähialueilla.
Heinäkuussa 2015 Solteq osti Descom Group Oyj:n, jossa työskenteli 240 ihmistä Suomessa, Ruotsissa ja Puolassa. Kaupan ulkopuolelle jäi Descom Data Center Solutions- liiketoiminta. Solteq-konsernin liikevaihto vuonna 2015 oli 54,2 miljoonaa euroa ja liiketulos 1,3 miljoonaa euroa.
Keväällä 2016 Solteq myi tytäryhtiönsä MainIoT:n IFS-konsernille. MainIoT:n liikevaihto vuonna 2015 oli noin viisi miljoonaa euroa ja sillä oli noin 40 työntekijää. Kaupan arvo oli 7,4 miljoonaa euroa. Solteqin mukaan kauppa tuki yhtiön strategiaa, jossa keskeisessä roolissa on monikanavaisen ja digitaalisen kaupan kokonaisratkaisut Suomessa ja Ruotsissa sekä globaalien asiakkaiden myötä laajemminkin.  Syksyllä 2016 Solteq jatkoi yritysostoja hankkimalla ruotsalaisen Aponsa AB:n ja joulukuussa Magento-verkkokauppa-alustan kehitykseen ja ylläpitoon erikoistuneen Pardco Groupin.
Vuonna 2017 yhtiön toimitusjohtajaksi valittiin Olli Väätäinen, joka oli ollut mukana Solteqin hallituksessa vuodesta 2015 asti. Väätäinen tuli tehtävään Kotipizza Groupin operatiivisen johtajan paikalta. Hänen edeltäjänsä Repe Harmanen oli toiminut Solteqin toimitusjohtajana seitsemän vuotta.
Keväällä 2017 Solteq osti Tuko Logisticsilta enemmistöosuuden Analyteq Oy:stä, joka hoiti Tukon myymälä- ja varastotäydennyspalveluja. Kesäkuussa Solteq osti ohjelmistoyhtiö inPulse Worksin, jolla oli 60 työntekijää Jyväskylässä, Kuopiossa ja Seinäjoella. Joulukuussa Solteq kertoi ostavansa tanskalaisen TM United A/S:n, jonka kanssa oli tehnyt vuosia yhteistyötä. Yrityskaupan myötä Solteq laajeni Tanskaan, ja avasi toimiston myös Norjaan.  Tampereella yhtiö muutti Klingendahlilta Finlaysonin tehdasalueelle.
Vuonna 2018 Solteq avasi uuden toimipisteen Lontooseen. Viennin osuus Solteqin liikevaihdosta oli viidesosa, ja noin kolmannes tuli sen tarjoamista jatkuvista palveluista. Solteq osti loputkin Analyteq Oy:n osakekannasta.
Joulukuussa 2019 Solteq myi SAP ERP -liiketoimintansa Enfo Oyj:lle.
Historia > Solteq Oyj (2020–)

Maaliskuussa 2021 Solteq osti Partiture Oy:n, energia-alalla toimineen konsultointi- ja projektinhallintayrityksen.
Tammikuussa 2022 Solteq osti Enerity Solutions Oy:n, joka toimitti ohjelmistoja sähkökaupan ja -verkon kannattavuuden ja riskienhallinnan analysointiin. Keväällä  toimitusjohtaja Olli Väätäisen seuraajaksi nimitettiin Aarne Aktan, joka oli ollut yhtiön hallituksessa vuodesta 2015 lähtien. Marraskuussa ostettiin S2B Energia, joka tarjosi energia-alan asiakkailleen esimerkiksi asiakastietojärjestelmiä ja tuotti niiden asiakaspalveluita.
Organisaatio

Solteq on jakautunut kahteen liiketoimintasegmenttiin:
Solteq Software keskittyy tuotekehitykseen ja ohjelmistoratkaisuihin
Solteq Digital tarjoaa IT-asiantuntijapalveluita
Yhtiön pääkonttori sijaitsee Vantaalla Aviapoliksella. Vuonna 2022 yhtiöllä oli yhteensä 650 työntekijää 14 toimipisteessä, joista kahdeksan oli Suomessa. Lisäksi Solteq toimi Britanniassa, Norjassa, Puolassa, Ruotsissa ja Tanskassa.  Suomen toimistoja oli Vantaan lisäksi Jyväskylässä, Kuopiossa, Lappeenrannassa,  Seinäjoella, Tampereella, Turussa ja Oulussa.
Ulkomailla yhtiöllä on toimipisteitä
Isossa-Britanniassa Lontoo
Tanskassa Kööpenhamina ja Aarhus
Ruotsissa Tukholma ja Karlstad
Norjassa Oslo
Puolassa Wrocław
Organisaatio > Johto

Solteqin hallitukseen kuuluivat syksyllä 2022 puheenjohtaja Markku Pietilän lisäksi Katarina Segerståhl, Panu Porkka, Anni Sarvaranta ja Mika Sutinen. Yhtiön johtoryhmään kuuluivat vuoden 2023 alusta toimitusjohtaja Aarne Aktanin lisäksi Kirsi Jalasaho, Christa Tavan, Jesper Boye, Jaakko Hirvensalo, Kari Lehtosalo ja Mikko Sairanen.
Organisaatio > Osakkeenomistajat

Lokakuussa 2022 Solteqin suurimmat osakkeenomistajat olivat:
Profiz Business Solution
Keskinäinen Työeläkevakuutusyhtiö Elo
Keskinäinen Eläkevakuutusyhtiö Ilmarinen
Keskinäinen työeläkevakuutusyhtiö Varma
Sr Aktia Capital
Tuotteet

Solteq tuottaa IT-palveluita ja ohjelmistoja, esimerkiksi toiminnanohjausjärjestelmiä tai kassalaitteistoja ja -ohjelmistoja. Yhtiö tarjoaa asiakkailleen esimerkiksi Microsoftin Business Central -järjestelmää, mutta suunnittelee myös omia ohjelmistoja ja tarjoaa niille käyttäjätukea ja ylläpitoa.
Aiheesta muualla

Solteq
Rutulin piiri

Rutulin piiri Dagestanin kartalla.
Rutulin piiri (ven. Рутульский район, Rutulski raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 2188,5 neliökilometriä. Asukkaita on 22 500 henkeä (vuonna 2010).
Rutulin piiri sijaitsee Dagestanin lounaisosan vuoristoseudulla. Se rajoittuu pohjoisessa Tljaratan, Tšarodan ja Lakin piireihin, idässä Kulin, Agulin ja Kurahin piireihin, etelässä Ahtyn piiriin sekä lännessä Azerbaidžaniin. Seudun halki virtaa Samurjoki.
Piiriin kuuluu 17 maalaiskuntaa: Amsar, Arakul, Bortš, Gelmets, Hljut, Ihrek, Kaljal, Kina, Lutšek, Mišleš, Mjuhrek, Muslah, Nižni Katruh, Rutul, Šinaz, Tsahur ja Verhni Katruh. Hallinnollinen keskus on Rutulin kylä, josta on 273 kilometriä tasavallan pääkaupunkiin Mahatškalaan. Asutuskeskuksia on yhteensä 40. Vuoden 2002 väestönlaskennan mukaan 59,5 % asukkaista on rutuleja, 21,2 % tsahureja, 9 % lezgejä, 3,9 % lakeja, 2,6 % azereja ja 2,4 % avaareja. Kaupunkiväestöä ei ole.
Seudun pääelinkeino on maanviljely, joka on erikoistunut maidon, villan ja lihan tuotantoon sekä perunan, kaalin ja hedelmien viljelyyn. Teollisuutta edustaa yksi pieni vesivoimalaitos. Piiristä on maantieyhteys Ahtyn, Usuhtšain ja Magaramkentin kautta M29-valtatielle.
Piirissä toimii viisi lastentarhaa ja 34 koulua. Kulttuurilaitoksia ovat musiikki- ja taidekoulut, 26 kerhotaloa ja 26 kirjastoa. Nähtävyyksiin kuuluvat Rutulin, Šinazin, Tsahurin, Mišlešin ja Mjuhrekin vanhat moskeijat minareetteineen.
Paikallislehtenä ilmestyy rutulin- ja venäjänkielinen Myhabišdy tsindy habarlar (”Rutulin uutiset”) sekä tsahurin- ja venäjänkielinen Nur (”Valo”).
Aiheesta muualla

Rutulin piirin sivusto (Arkistoitu – Internet Archive) (venäjäksi)
Rutulin piiri Dagestanin hallituksen sivustolla (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Sagrada Famílian metroasema

Sagrada Família on Barcelonan metron linjojen 2 ja 5 asema. Se on nimetty Antoni Gaudín suunnitteleman Sagrada Famílian kirkon mukaan. Aseman kaikki sisäänkäynnit sijaitsevat tämän ehkä kaupungin tunnetuimman nähtävyyden ympärillä, joten aseman käyttäjien joukossa on myös runsaasti turisteja. Asema otettiin käyttöön alun perin vuonna 1970 linjan 5 asemana. Linjan 2 osuus avattiin huomattavasti myöhemmin, vuonna 1995.
Sagrada Famílian kirkkoa esittävä mosaiikki asemalla
Aiheesta muualla

Wikimedia Commonsissa on kuvia tai muita tiedostoja aiheesta .
Sagrada Famílian asema Trens de Catalunya -sivustolla (katalaaniksi)
Ruuhikoski

Ruuhikoski voi tarkoittaa ainakin seuraavia maantieteellisiä kohteita:
Ruuhikoski, kylä Salossa entisen Halikon kunnan alueella
Ruuhikoski, kylä Seinäjoella
Ruuhikosken golfkenttä Seinäjoella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruuhikoski”, voi hakea sivunnimihaulla, laajalla sivunnimihaulla tai tekstihaulla.
Sal (joki)

| Sal |
| --- | --- |

Alkulähde:  Kalmukkiaro
Laskupaikka:  Don
Maat:  Venäjä (Kalmukia)
Pituus:  798 km
Virtaama:  9,9 m³/s
Valuma-alue:  21 300 km²
Sal (ven. Сал) on Donin sivujoki Etelä-Venäjällä Kalmukian tasavallassa ja Rostovin alueella. Sal saa alkunsa Kalmukian länsiosasta ja laskee Doniin lähellä Semikarakorskin kaupunkia Rostovin alueella.
Ruostelampi (Autionperä, läntinen)

| Ruostelampi |
| --- | --- |
Valtiot:  Suomi
Kunnat:  Kivijärvi
Koordinaatit:  63°12′28″N, 24°52′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja Kangaspuroon
Järvinumero:  14.448.1.004
Mittaustietoja
Pinnankorkeus:  172 m  
Pituus:  280 m  
Leveys:  160 m  
Rantaviiva:  0,717 km  
Pinta-ala:  2,87 ha  
Tilavuus:  0.000052 km³  
Keskisyvyys:  1,8 m  
Suurin syvyys:  3 m  
Saaria:  ei saaria 
 fiRuostelampi 
Ruostelampi on Keski-Suomessa Kivijärvellä Autionperä lähellä sijaitseva järvi. Järven kaakkoispuolella on samanniminen, mutta suurempi Ruostejärvi.
Maantietoa

Järven pinta-ala on 2,9 hehtaaria, se on 300 metriä pitkä ja 150 metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,05 miljoonaa kuutiometriä. Sen keskisyvyys on 1,8 metriä ja suurin syvyys on 3 metriä. Järven rantaviivan pituus on 700 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Leukunjoen valuma-alueeseen (14.448) järvi kuuluu. Järven vedenpinnan korkeus on 172 metriä mpy.
Saksan jalkapalloskandaali 2005

Saksan jalkapallonskandaali 2005 oli useita Saksan jalkapallosarjoja koskettanut sopupeliskandaali, jossa kroatialaisen Ante Sapinan johtama vedonlyöntiorganisaatio lahjoi erotuomareita ja pelaajia. Ringin epäiltiin järjestäneen 23 ottelun tuloksen 2. Bundesliigassa, Regionalligassa ja Saksan cupissa. Petoksen arvoksi on arvioitu yli kaksi miljoonaa euroa.
Skandaalin keskeinen henkilö oli erotuomari Robert Hoyzer, joka tuomitsi otteluita. Hän tunnusti vaikuttaneensa tuloksiin. Hoyzer sai elinikäisen toimitsijakiellon ja hänet tuomittiin kahden vuoden ja viiden kuukauden vankeuteen. Myös toinen erotuomari, Dominik Marks, sai ehdollista vankeutta. Vedonlyöntiorganisaatiota johtanut Sapina sai kahden vuoden ja 11 kuukauden tuomion.
Sabahinbisaya

| Sabahinbisaya> Tiedot |
| --- | --- |
Alue:   Malesia
Puhujia:  15,800 (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet pohjoisborneolaiset kielet
ISO 639-3:  bsy
 Ohje 
Sabahinbisaya on pohjoisborneolainen kieli, jota puhutaan Malesian Sabahin maakunnassa Borneon saarella. Sen läheisimmät sukukielet ovat lotud ja bruneinbisaya.
Sabahinbisayaa puhui vuonna 2000 äidinkielenään 15,800 ihmistä.
Ruostelampi (Kivijärvi, Autionperä)

| Ruostelampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°11′12″N, 24°56′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja Pieneen Pirttijärveen 
Järvinumero:  14.448.1.001
Mittaustietoja
Pinnankorkeus:  159,8 m  
Pituus:  380 m  
Leveys:  250 m  
Rantaviiva:  1,388 km  
Pinta-ala:  4,864 ha  
Tilavuus:  0.000069 km³ 
Keskisyvyys:  1,41 m  
Suurin syvyys:  2,9 m  
Saaria:  1 
 fiRuostelampi 
Ruostelampi  on Keski-Suomessa Kivijärvellä  Autionperän lähellä sijaitseva lampi.
Maantietoa

Lampi on 380 metriä pitkä, 250 metriä leveä, ja sen pinta-ala on 4,9 hehtaaria. Lammella on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 68 600 kuutiometriä. Sen keskisyvyys on 1,4 metriä ja suurin syvyys on 2,9 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Leukunjoen valuma-alueeseen (14.448) se kuuluu. Lammen vedenpinnan korkeus on 159,8 metriä mpy.
Sainte-Colombe-des-Bois

Näkymä Sainte-Colombe-des-Bois'n kylään
Sainte-Colombe-des-Bois on kunta Nièvren departementissa Burgundin hallintoalueella Ranskassa. Kunnassa oli 133 asukasta vuonna 2007. Sainte-Colombe-des-Bois'n pinta-ala on 30 neliökilometriä.
Ruostemalawinahven

| Ruostemalawinahven |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Iodotropheus
Laji::   sprengerae
Kaksiosainen nimi
 Iodotropheus sprengerae  Oliver & Loiselle, 1972 
Katso myös
   Ruostemalawinahven Wikispeciesissä   Ruostemalawinahven Commonsissa 
Infobox OKNimi-testi OKIUCN-testi OK: 
Ruosremalawinahven (Iodotropheus sprengerae) on Malawijärvessä endeemisenä esiintyvä kirjoahvenlaji. Laji on myös suosittu akvaariokala sen helppohoitoisuuden ansiosta. Akvaariokaloiksi pyydystäminen ja vesien saastuminen on aiheuttanut sen, että laji luokitellaan nykyään silmälläpidettäväksi.
Koko ja ulkonäkö

Ruostemalawinahven kasvaa korkeintaan noin 11 cm pitkäksi. Ruostemalawinahvenen kasvot, pyrstö ja selkäevä ovat väriltään ruosteenkellertävät ja muu osa kalaa on laventelinvioletti. Sukupuolet eivät eroa väritykseltään toisistaan, mutta koiraat ovat yleensä naaraita kookkaampia.
Käyttäytyminen

Ruostemalawinahvenet ovat rauhallisempia kuin useat muut kirjoahvenet. Lajilla ei tavata reviirikäyttäytymistä, mutta kalat saattavat toisinaan käyttäytyä aggressiivisesti lajitovereitaan kohtaan.
Vesiolot ja ravinto

Ruostemalawinahvenet viihtyvät parhaiten vedessä, jonka lämpötila on 24–26 °C . Laji elää erityisesti kivikkoisilla pohjilla kivien suojissa. Ravintonaan ruostemalawinahvenet käyttävät pääasiassa eläinplanktonia
Russellin–Einsteinin manifesti

Russellin–Einsteinin manifesti on Lontoossa 9. heinäkuuta 1955 julkaistu julistus, jossa maailman johtajia varoitettiin ydinaseiden vaaroista ja kehotettiin ratkaisemaan kiistat rauhanomaisesti. Bertrand Russell pani julistuksen kiertämään, ja sen allekirjoitti yksitoista tieteilijää. Tunnetuin allekirjoittaja on Albert Einstein, joka kuitenkin kuoli ennen julistuksen esittämistä. Muutama päivä julistuksen esittämisen jälkeen filantrooppi Cyrus S. Eaton ehdotti kokousta, joka pidettäisiin Nova Scotiassa sijaitsevassa Pugwashin kylässä, joka on Eatonin synnyinpaikka. Siitä sai nimensä Pugwash-liike, joka on ydinaseita vastustava eri alojen tieteilijöiden järjestö.
Allekirjoittajat

Max Born
Percy Bridgman
Albert Einstein
Leopold Infeld
Frédéric Joliot-Curie
Herman J. Muller
Linus Pauling
Cecil F. Powell
Józef Rotblat
Bertrand Russell
Hideki Yukawa